Source: http://obiectivbr.ro/content/voleibalistele-junioare-de-la-csm-br%C4%83ila-s-au-calificat-la-turneul-semifinal
Timestamp: 2019-11-13 05:40:08+00:00

Document:
Voleibalistele junioare de la CSM Brăila s-au calificat la turneul semifinal | Obiectiv Vocea Brailei
Acasă » Sport » Voleibalistele junioare de la CSM Brăila s-au calificat la turneul semifinal
• “Ne-am realizat obiectivul, dar mergem cu dorinţa de a face o figură frumoasă şi în faza următoare”, a declarat antrenoarea Denisa Oancea
În weekend-ul trecut s-a desfăşurat ultimul turneu din returul Campionatului Naţional de Volei rezervat junioarelor, competiţie la finalul căreia echipa de la CSM Brăila pregătită de antrenoarea Denisa Oancea şi-a asigurat, alături de Dinamo Bucureşti şi LPS “Mircea Eliade” Bucureşti, participarea la turneul semifinal. La acest al treilea turneu din retur, CSM Brăila a câştigat cu 3-0 partida cu CSM Râmnicu Sărat şi astfel şi-a asigurat participarea în penultimul act al competiţiei.
“Ne-am realizat obiectivul, calificarea la turneul semifinal, dar mergem în faza următoare a competiţiei cu dorinţa de a face, în continuare, o figură frumoasă. Vom întâlni echipe puternice şi, indiferent de rezultat, pentru noi următoarele partide vor fi extrem de utile, jucătoarele vor acumula experienţă care ne va fi utilă în campionatul următor. Lucrez cu aceste fete din 2012 şi treptat rezultatele încep să apară şi în voleiul brăilean”, ne-a declarat antrenoarea Denisa Oancea.
Lotul echipei CSM Brăila: Andreea Popa, Teodora Trifan, Gabriela Stroe, Mioara Turiac, Andreea Stănescu, Andreea Simion, Iris Iorga, Georgiana Duru, Livia Popa, Mădălina Durbacă, Laura Radu.

References: CSM 
 CSM 
 CSM 
 CSM 
 CSM 
 CSM